Ruzzo Reuss

Heinrich Ruzzo Reuss von Plauen (1950–1999) var en tysk prins og landskapsarkitekt.

Ruzzo Reuss var sønn av prins Heinrich Enzio Reuss von Plauen (1922–2000) og svenske Louise Peyron (1918–1989) og tilhørte den tidligere regjerende fyrstefamilien i det tyske fyrstedømmet Reuss. Foreldrene var skilt, og Ruzzo Reuss vokste opp hos faren i Roma, men tilbrakte somrene hos moren i Skåne. Han tok eksamen ved Lundsbergs skola i Värmland. På denne tiden ble han venn med kronprinsen, den kommende Carl XVI Gustaf, og de to brukte å gå på jakt sammen.

I 1989 døde moren og Ruzzo Reuss arvet en gård i Glumslöv utenfor Landskrona. Reuss var golfinteressert og hadde fra før laget en 18-hulls golfbane i Sveits samt 9-hullsbanen i Lundsberg og planla flere.

Ruzzo Reuss var gift to ganger. Første mellom 1974 og 86 med Mette Rinde fra Norge og de to fikk tvillingdøtre sammen. Etter skilsmissen giftet Reuss i 1992 seg med ABBA-medlemmet Anni-Frid Lyngstad. Hun fikk tittelen Anni-Frid prinsesse Reuss Gräfin von Plauen.Edge, Simon (17. desember 2007): «ABBA Star Who Became A Princess», Sunday Express Lyngstad ble etter dette venn med dronning Silvia og de to har feriert sammen flere vintre.Alfthan, Camilla : «Tok verden med platåsko og tricoter» , KK 2016

Reuss døde av kreft.

 Barn 
 Prinsesse Henriette Anna-Bess Helle Mette Reuss, grevinne av Plauen (født 2. juni 1977 i Oslo), gift med Jan Herud, tusk forretningsmann
 Prinsesse Pauline Margaretha Emma-Louise Mette Reuss, grevinne av Plauen (født 2. juni 1977 i Oslo)

 Referanser 

 Litteratur 
 Burke's Royal Families of the World I (1977), ISBN 0-85011-023-8, s. 250 & 254

Kategori:Adelige tyskere
Kategori:Personer fra Luzern